CELEX: 62015CN0332
Language: et
Date: 2015-07-06 00:00:00
Title: Kohtuasi C-332/15: Eelotsusetaotlus, mille on esitanud Tribunale di Treviso (Itaalia) 6. juulil 2015 – kriminaalasi Giuseppe Astone süüdistuses

28.9.2015   
            
            
               ET
            
            
               Euroopa Liidu Teataja
            
            
               C 320/16
            
         Eelotsusetaotlus, mille on esitanud Tribunale di Treviso (Itaalia) 6. juulil 2015 – kriminaalasi Giuseppe Astone süüdistuses
   (Kohtuasi C-332/15)
   (2015/C 320/23)
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Treviso
   
      Süüdistatav
   
   Giuseppe Astone
   
      Eelotsuse küsimused
   
   
               1.
            
            
               Kas 28. novembri 2006. aasta direktiivi 2006/112/EÜ (1) sätetega on eelviidatud ühenduse kohtulahendites antud tõlgenduse kohaselt vastuolus sellised liikmesriikide õigusnormid – nagu eespool ära toodud ja Itaalias kehtivad õigusnormid (Vabariigi Presidendi dekreedi nr 633/1972 artikkel 19) –, mis välistavad ka karistusõiguslikus kontekstis võimaluse kasutada mahaarvamise õigust, kui käibedeklaratsioonid on esitamata, täpsemalt on esitamata mahaarvamisõiguse tekkimise aastale järgneva teise aasta deklaratsioon?
            
         
               2.
            
            
               Kas 28. novembri 2006. aasta direktiivi 2006/112/EÜ sätetega on eelviidatud ühenduse kohtulahendites antud tõlgenduse kohaselt vastuolus sellised liikmesriikide õigusnormid – nagu eespool ära toodud ja Itaalias kehtivad õigusnormid (Vabariigi Presidendi dekreedi nr 633/1972 artiklid 25 ja 39) –, mis välistavad ka karistusõiguslikus kontekstis võimaluse võtta käibemaksu mahaarvamiseks arvesse maksukohustuslase saadud arveid, kui too ei ole neid kuidagi kirjendanud?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).